
7 Φεβρουάριου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 309 


ΑΠΟΦΑΣΕΙΣ 

Αριθμ. 99 

Σύστημα δημοσιονομικών διορθώσεων και δια¬ 
δικασίες ανάκτησης αχρεωστήτως ή παρανόμως 
καταβληθέντων ποσών από πόρους του κρατι¬ 
κού προϋπολογισμού για την υλοποίηση του επι¬ 
χειρηματικού προγράμματος ΑΛΙΕΙΑΣ ΚΑΙ ΘΑ¬ 
ΛΑΣΣΑΣ 2014 - 2020, σύμφωνα με το αρ. 71 του 
ν. 4314/2014. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε με 
το άρθρο πρώτο του π.δ. 63/2005 (ΦΕΚ Α' 98). 

2. Τον. 4314/2014 σχετικά με τη διαχείριση, τον έλεγχο 
και την εφαρμογή αναπτυξιακών παρεμβάσεων για την 
προγραμματική περίοδο 2014-2020 και λοιπές διατά¬ 
ξεις, και ειδικότερα τα άρθρα 9,11,33,61, 62,67 και 71 
(ΦΕΚ Α' 265), όπως ισχύουν. 

3. Τον κανονισμό (ΕΕ) 1303/2013 του Ευρωπαϊκού Κοι¬ 
νοβουλίου και του Συμβουλίου της 17ης Δεκεμβρίου 
2013 περί καθορισμού κοινών διατάξεων για το Ευρω- 
παϊκόΤαμείο Περιφερειακής Ανάπτυξης, το Ευρωπαϊκό 
Κοινωνικό Ταμείο, το Ταμείο Συνοχής, το Ευρωπαϊκό 
Γεωργικό Ταμείο Αγροτικής Ανάπτυξης και το Ευρωπα¬ 
ϊκό Ταμείο Θάλασσας και Αλιείας και περί καθορισμού 
γενικών διατάξεων για το Ευρωπαϊκό Ταμείο Περιφε¬ 
ρειακής Ανάπτυξης, το Ευρωπαϊκό Κοινωνικό Ταμείο, 
το Ταμείο Συνοχής και το Ευρωπαϊκό Ταμείο Θάλασσας 
και Αλιείας και για την κατάργηση του κανονισμού (ΕΚ) 
αριθμ. 1083/2006. 

4. Τον κανονισμό (ΕΕ) 508/2014 του Ευρωπαϊκού Κοι¬ 
νοβουλίου και του Συμβουλίου της 15 ης Μάίου 2014 για 
το Ευρωπαϊκό Ταμείο Θάλασσας και Αλιείας και για την 
κατάργηση των κανονισμών του Συμβουλίου (ΕΚ) αριθμ. 
2328/2003, (ΕΚ) αριθμ. 861 /2006, (ΕΚ) αριθμ. 1198/2006 
και (ΕΚ) αριθμ. 791/2007 και του κανονισμού (ΕΕ) αριθμ. 
1255/2011 του Ευρωπαϊκού Κοινοβουλίου και του Συμ¬ 
βουλίου. 


5. Την αριθμ. ^ (2015) 7417/23.10.2015 απόφαση της 
Ευρωπαϊκής Επιτροπής για την έγκριση του Επιχειρησι¬ 
ακού Προγράμματος ΑΛΙΕΙΑΣ ΚΑΙ ΘΑΛΑΣΣΑΣ. 

6. Την αριθμ. 1393/25-10-2016 (ΦΕΚ3501 Β'/31 /10/2016 
κοινή υπουργική απόφαση «Αναδιάρθρωση της Ειδικής 
Υπηρεσίας Διαχείρισης του Επιχειρησιακού Προγράμ¬ 
ματος ΑΛΙΕΙΑΣ ΚΑΙ ΘΑΛΑΣΣΑΣ του άρθρου 62 του 
ν.4314/2014και κατάργηση τηςαριθμ.341509/26.11.2008 
(ΦΕΚ 2437/Β72008)». 

7. Το π.δ. 107/2014 (ΦΕΚ 174/Α72014 «Οργανισμός 
Υπουργείου Αγροτικής Ανάπτυξης και Τροφίμων», όπως 
τροποποιήθηκε και ισχύει. 

8. Την αριθμ. 69131/ΕΥΘΥ624 απόφαση (ΦΕΚ 1451/ 
10-7-2015) Αναδιάρθρωση της Ειδικής Υπηρεσίας Αρχή 
Πιστοποίησης του άρθρου 10 του ν. 4314/2014 και 
αντικατάσταση της αριθμ. 43491/ΔΙΟΕ789/21.12.2000 
(ΦΕΚ 1639/Β729.12.2000) κοινής υπουργικής απόφασης, 
όπως έχει τροποποιηθεί και ισχύει. 

9. Το π.δ. 70/2015 (ΦΕΚ Α' 114) «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού 
σε Υπουργείο Οικονομίας, Ανάπτυξης και Τουρισμού 
και του Υπουργείου Παραγωγικής Ανασυγκρότησης, 
Περιβάλλοντος και Ενέργειας σε Υπουργείο Περιβάλ¬ 
λοντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού. 

10. Το π.δ. 73/2015 (ΦΕΚ Α' 116) «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

11 .Την αριθμ. Υ29/09.10.2015 (ΦΕΚ2168/Β') απόφαση 
«Ανάθεση αρμοδιοτήτων στον Αναπληρωτή Υπουργό 
Οικονομικών Γεώργιο Χουλιαράκη». 

12. Το γεγονός ότι από την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Τεύχος Β'309/07.02.2017 


Άρθρο 1 
Ορισμοί 

Για τους σκοπούς της παρούσας νοούνται ως: 

1. «Παρατυπία»: κάθε παράβαση του ενωσιακού δικαί¬ 
ου ή του σχετικού με την εφαρμογή του εθνικού δικαίου, 
η οποία προκύπτει από πράξη ή παράλειψη οικονομικού 
φορέα που εμπλέκεται στη θέσπιση των Ευρωπαϊκών 
Διαρθρωτικών Επενδυτικών Ταμείων (ΕΔΕΤ) και η οποία 
ζημιώνει ή ενδέχεται να ζημιώσει το γενικό προϋπολογι¬ 
σμό της Ευρωπαϊκής Ένωσης με καταλογισμό αδικαιο¬ 
λόγητης δαπάνης στον προϋπολογισμό αυτής. 

2. «Οικονομικός φορέας»: σημαίνει οποιοδήποτε φυ¬ 
σικά ή νομικό πρόσωπο ή άλλη οντότητα που λαμβάνει 
μέρος στην εφαρμογή της βοήθειας από τα ΕΔΕΤ, με 
εξαίρεση κράτος-μέλος που ασκεί τα δικαιώματα του 
ως δημόσια αρχή. 

3. «Συστημική παρατυπία»: παρατυπία που έχει εν¬ 
δεχομένως επαναλαμβανόμενο χαρακτήρα, με μεγάλη 
πιθανότητα εμφάνισης σε παρεμφερή είδη πράξεων, η 
οποία προκύπτει από σοβαρή ανεπάρκεια στην απο¬ 
τελεσματική λειτουργία των συστημάτων διαχείρισης 
και ελέγχου, συμπεριλαμβανομένης της παράλειψης κα¬ 
θορισμού κατάλληλων διαδικασιών, σύμφωνα με τον 
Κανονισμό και τους ειδικούς κανόνες για κάθε ταμείο. 

4. «Σοβαρή ανεπάρκεια στην αποτελεσματική λειτουρ¬ 
γία ενός συστήματος διαχείρισης και ελέγχου»: για τους 
σκοπούς της εφαρμογής των ΕΔΕΤ, ανεπάρκεια για την 
οποία είναι απαραίτητο να υπάρξουν ουσιώδεις βελτι¬ 
ώσεις στο σύστημα, η οποία εκθέτει τα Ταμεία σε ση¬ 
μαντικό κίνδυνο παρατυπιών και η ύπαρξη της οποίας 
δεν συμβιβάζεται με θετική ελεγκτική γνώμη σχετικά με 
τη λειτουργία του συστήματος διαχείρισης και ελέγχου. 

5. «Δημοσιονομική Διόρθωση»: Η ακύρωση του συνό¬ 
λου ή μέρους της ενωσιακής ή και εθνικής συμμετοχής 
σε ένα έργο ή πράξη, στο πλαίσιο της συγχρηματοδό- 
τησήςτου από το Επιχειρησιακό Πρόγραμμα Αλιείας και 
Θάλασσας 2014-2020, η οποία είναι ανάλογη της παρά¬ 
τυπης δαπάνης που διαπιστώνεται. 

6. «Αχρεωστήτως καταβληθέν ποσό»: Κάθε δαπάνη 
στην οποία δεν αντιστοιχεί ίσης αξίας παραδοθέν προϊ¬ 
όν, έργο ή υπηρεσία σύμφωνα με τους όρους της σχετι¬ 
κής σύμβασης ή απόφασης με την οποία αναλήφθηκε 
η υποχρέωση της δαπάνης. 

7. «Ανάκτηση»: Η επιστροφή των αχρεωστήτως ή πα- 
ρανόμως καταβληθέντων ποσών από τον λαβόντα για 
μη νόμιμη αιτία. 

8. «Δικαιούχος»: δημόσιος ή ιδιωτικός φορέας που έχει 
την ευθύνη για την έναρξη ή την έναρξη και την εφαρ¬ 
μογή πράξεων. Στο πλαίσιο των καθεστώτων κρατικών 
ενισχύσεων, ο φορέας που λαμβάνει την ενίσχυση, ενώ 
στο πλαίσιο των μέσων χρηματοοικονομικής τεχνικής ο 
φορέας που εφαρμόζει το Μέσο Χρηματοοικονομικής 
Τεχνικής ή το Ταμείο Χαρτοφυλακίου, κατά περίπτωση. 

9. «Κανονισμός»: ο αριθμ. 1303/2013 κανονισμός (ΕΕ) 
του Ευρωπαϊκού Κοινοβουλίου και του Συμβουλίου της 
17ης Δεκεμβρίου 2013 περί καθορισμού κοινών διατάξε¬ 
ων για το ΕυρωπαϊκόΤαμείο Περιφερειακής Ανάπτυξης, 
το Ευρωπαϊκό Κοινωνικό Ταμείο, το Ταμείο Συνοχής, το 
Ευρωπαϊκό Γεωργικό Ταμείο Αγροτικής Ανάπτυξης και 


το ΕυρωπαϊκόΤαμείο Θάλασσας και Αλιείας και περί κα¬ 
θορισμού γενικών διατάξεων για το Ευρωπαϊκό Ταμείο 
Περιφερειακής Ανάπτυξης, το Ευρωπαϊκό ΚοινωνικόΤα- 
μείο, τοΤαμείο Συνοχής και το ΕυρωπαϊκόΤαμείο Θάλασ¬ 
σας και Αλιείας και για την κατάργηση του κανονισμού 
(ΕΚ) αριθμ. 1083/2006. 

10. «Ολοκληρωμένο Πληροφοριακό Σύστημα» εφεξής 
ΟΠΣ: το πληροφοριακό σύστημα του Υπουργείου Οικο¬ 
νομίας, Ανάπτυξης και Τουρισμού, όπου καταχωρίζονται 
τα δεδομένα που αφορούν στο ΕΣΠΑ και άλλα αναπτυ¬ 
ξιακά προγράμματα, μεταξύ των οποίων και το ΕΠΑλΘ. 

Άρθρο 2 

Πεδίο εφαρμογής της απόφασης 

1. Οι διατάξεις της παρούσας έχουν εφαρμογή στο 
Επιχειρησιακό Πρόγραμμα Αλιείας και Θάλασσας 2014- 
2020. 

2. Οι διαδικασίες δημοσιονομικής διόρθωσης ή/ και 
ανάκτησης των αχρεωστήτως ή παρανόμως καταβλη¬ 
θέντων ποσών από πόρους του κρατικού προϋπολο¬ 
γισμού ή τον προϋπολογισμό της Ευρωπαϊκής Ένωσης 
για την υλοποίηση έργων συγχρηματοδοτούμενων στο 
πλαίσιο του εν λόγω Επιχειρησιακού Προγράμματος, 
εφαρμόζονται: 

(α) από την Ειδική Υπηρεσία Διαχείρισης του Επιχει¬ 
ρησιακού Προγράμματος Αλιείας και Θάλασσας (εφεξής 
ΕΥΔΕΠ ΑλΘ) ή/ και τους Ενδιάμεσους Φορείς (εφεξής 
ΕΦ), κατόπιν διοικητικών ή επιτόπιων επαληθεύσεων 
που διενεργούν σε πράξεις των οποίων έχουν αναλά- 
βει τη διαχείριση, οι οποίες καλύπτουν τις διοικητικές, 
οικονομικές, τεχνικές και φυσικές πτυχές των πράξεων 
αυτών, στο πλαίσιο του Επιχειρησιακού Προγράμματος 
Αλιείας και Θάλασσας 2014-2020, κατά τα οριζόμενα στα 
άρθρα 62,67 και 71 του ν. 4314/2014, 

(β) από την Αρχή Πιστοποίησης (εφεξής ΑΠ), κατόπιν 
επιθεωρήσεων που διενεργούνται από την ίδια ή υπό 
την ευθύνη της, σε συγχρηματοδοτούμενες πράξεις και 
στους Δικαιούχους τους, κατά τα οριζόμενα στα άρθρα 
10 και 62 του ν. 4314/2014, 

(γ) από την ΕΥΔΕΠ ΑλΘ ή την Αρχή Πιστοποίησης, κα¬ 
τόπιν οριστικού πορίσματος ελέγχου που έχει διενερ- 
γηθεί από ελεγκτική αρχή/ όργανο, εθνική ή ενωσιακή, 
κατά τα οριζόμενα στο άρθρο 11 της παρούσας. 

3. Οι διαδικασίες δημοσιονομικών διορθώσεων ή/και 
ανάκτησης εφαρμόζονται επιπλέον κατόπιν: 

(α) διοικητικών ή επιτόπιων επαληθεύσεων που διε¬ 
νεργούν οι αρχές/ φορείς της παρ. 2(α) για τη διαπίστω¬ 
ση της τήρησης των δεσμεύσεων, που προβλέπονται 
στην απόφαση χρηματοδότησης/ ένταξης πράξης ή στη 
σύμβαση που υπογράφει ο Δικαιούχος με την αρμόδια 
αρχή και οι οποίες αφορούν στην περίοδο μετά την ολο¬ 
κλήρωση της υλοποίησης της πράξης και σε χρονικό 
ορίζοντα που προβλέπεται στην απόφαση ή στο ισχύον 
θεσμικό πλαίσιο (μακροχρόνιες υποχρεώσεις), 

(β) ανάκλησης της απόφασης χρηματοδότησης/ έντα¬ 
ξης μιας πράξης από την ΕΥΔΕΠ ΑλΘ ή τον ΕΦ. 

4. Όταν ανακαλείται η απόφαση χρηματοδότησης/ 
ένταξης μιας πράξης και εφόσον έχει καταβληθεί ποσό 
δημόσιας συνεισφοράς για πραγματοποιηθείσες δαπά- 

νες, στις περιπτώσεις που προβλέπονται από την παρ. 
3 του άρθρου 33 του ν. 4314/2014, το αρμόδιο όργανο 
του άρθρου 7 της παρούσας εκδίδει απόφαση ανάκτη¬ 
σης αχρεωστήτως ή παρανόμως καταβληθέντων ποσών. 
Στην περίπτωση αυτή εφαρμόζονται τα άρθρα 8 και 10 
της παρούσας. 

5. Για ειδικές περιπτώσεις (εξειδικευμένα έργα ή πο¬ 
λύπλοκα) μετά από εισήγηση της αρμόδιας υπηρεσίας 
μπορούν να χρησιμοποιηθούν εμπειρογνώμονες που 
υποβάλλουν γνωμοδότηση. Η γνωμοδότηση αυτή επι¬ 
συνάπτεται στην έκθεση επιθεώρησης ή επιτόπιας επα¬ 
λήθευσης. 

Άρθρο 3 

Διορθώσεις στις δηλώσεις δαπανών 
μετά από διοικητική επαλήθευση 

1. Η ΕΥΔΕΠ ΑλΘ ή ο αρμόδιος ΕΦ επαληθεύει διοικητι¬ 
κά, σύμφωνα με τα οριζόμενα στο άρθρο 67, παρ. 1 του 
ν. 4314/2014, τις δηλώσεις δαπανών που υποβάλλονται 
από τους Δικαιούχους και οριστικοποιεί τις επαληθευ- 
μένες δαπάνες στο ΟΠΣ. Στην περίπτωση που, κατά 
τη διενέργεια διοικητικής επαλήθευσης της δήλωσης 
δαπανών Δικαιούχου, διαπιστώνεται παράτυπη δαπά¬ 
νη, η ΕΥΔΕΠ ΑλΘ ή ο ΕΦ καταχωρίζει στο ΟΠΣ έκθεση 
διοικητικής επαλήθευσης, στην οποία προσδιορίζονται 
τα μη επιλέξιμα ποσά που περικόπτονται με κατάλληλη 
τεκμηρίωση και αναφορά των διατάξεων που παραβι¬ 
άστηκαν και η οποία εγκρίνεται από τον Προϊστάμενο 
της ΕΥΔΕΠ ΑλΘ ή του ΕΦ. 

2. Εφόσον η παρατυπία αφορά δαπάνες για τις οποίες 
έχει καταβληθεί η αντίστοιχη δημόσια συνεισφορά, η 
έκθεση περιλαμβάνει και πρόταση για ανάκτηση αχρε¬ 
ωστήτως ή παρανόμως καταβληθέντων ποσών στις πε¬ 
ριπτώσεις που προβλέπονται από την παρ. 3 του άρθρου 
33 του ν. 4314/2014. 

3. Στην περίπτωση παρατυπιών που εντοπίζονται κατά 
τον έλεγχο διαδικασιών ανάθεσης δημοσίων συμβάσεων 
ή τροποποιήσεων τους, σύμφωνα με τα οριζόμενα στην 
παρ. 4 του άρθρου 67 του ν. 4314/2014, αυτές αναφέρο- 
νται στην έκθεση διοικητικής επαλήθευσης. 

4. Για το ύψος και την αιτιολογία της περικοπής, η ΕΥ- 
ΔΕΠ ΑλΘ ή ο αρμόδιος ΕΦ ενημερώνει το Δικαιούχο, 
κοινοποιώντας σε αυτόν την έκθεση διοικητικής επαλή¬ 
θευσης, ώστε ο Δικαιούχος να διατυπώσει τυχόν αντιρ¬ 
ρήσεις του, σύμφωνα με τη διαδικασία του άρθρου 6 της 
παρούσας. Η κοινοποίηση της έκθεσης στο Δικαιούχο 
γίνεται μέσω συστημένης επιστολής ή/ και με απόδειξη 
παραλαβής, εντός δέκα (10) ημερολογιακών ημερών 
από την έγκρισή της. 

5. Στην περίπτωση που η διοικητική επαλήθευση διε- 
νεργείται προκειμένου να καταβληθεί η αντίστοιχη δη¬ 
μόσια συνεισφορά στους Δικαιούχους, η έκθεση εγκρί- 
νεται από το αρμόδιο όργανο του φορέα Διαχείρισης 
σύμφωνα με τις σχετικές διατάξεις. 


Άρθρο 4 

Δημοσιονομική διόρθωση 

μετά από επιτόπια επαλήθευση/ επιθεώρηση 

1. Μετά την ολοκλήρωση της επιτόπιας επαλήθευσης 
από την ΕΥΔΕΠ ΑλΘ ή τον αρμόδιο ΕΦ ή επιθεώρησης 
από την Αρχή Πιστοποίησης και της λήψης τυχόν συ¬ 
μπληρωματικών στοιχείων, η ΕΥΔΕΠ ΑλΘ ή ο αρμόδιος 
ΕΦ ή η Αρχή Πιστοποίησης συντάσσει σχετική έκθεση 
επιτόπιας επαλήθευσης/ επιθεώρησης εντός τριάντα 
(30) ημερολογιακών ημερών από την ολοκλήρωση 
της επιτόπιας επαλήθευσης/ επιθεώρησης. Η έκθεση 
περιλαμβάνει συμπεράσματα και τυχόν συστάσεις που 
βασίζονται σε σαφή και τεκμηριωμένη ανάλυση των 
εντοπισθέντων προβλημάτων και των συνεπειών τους, 
εγκρίνεται από τον Προϊστάμενο της ΕΥΔΕΠ ΑλΘ ή του 
ΕΦ ή της ΑΠ, καταχωρίζεται στο ΟΠΣ εντός τριών (3) ερ¬ 
γάσιμων ημερών από την έγκριση της και κοινοποιείται 
στο Δικαιούχο εντός δέκα (10) ημερολογιακών ημερών 
από την έγκρισή της. 

2. Στην περίπτωση που κατά την επιτόπια επαλήθευση/ 
επιθεώρηση διαπιστώνεται παρατυπία και αφορά δαπά¬ 
νες για τις οποίες έχει καταβληθεί η αντίστοιχη δημόσια 
συνεισφορά, αυτή αναφέρεται στην έκθεση επιτόπιας 
επαλήθευσης/ επιθεώρησης με κατάλληλη τεκμηρίωση 
και αναφορά των διατάξεων που παραβιάστηκαν και προ- 
τείνεται δημοσιονομική διόρθωση και στις περιπτώσεις 
που προβλέπονται από την παρ. 3 του άρθρου 33 του 
ν. 4314/2014 και ανάκτηση των ποσών που έχουν κατα¬ 
βληθεί αχρεωστήτως ή παρανόμως. Στην περίπτωση αυτή, 
καθώς και στην περίπτωση που η έκθεση περιλαμβάνει 
συστάσεις, η κοινοποίηση της έκθεσης επιτόπιας επαλή¬ 
θευσης/ επιθεώρησης στο Δικαιούχο γίνεται εντός δέκα 
(10) ημερολογιακών ημερών από την έγκριση της μέσω 
συστημένης επιστολής ή/ και με απόδειξη παραλαβής, προ¬ 
κειμένου ο Δικαιούχος να διατυπώσει τυχόν αντιρρήσεις, 
σύμφωνα με τη διαδικασία του άρθρου 6 της παρούσας. 

3. Στην περίπτωση που η επιτόπια επαλήθευση διενερ- 
γείται προκειμένου να καταβληθεί η αντίστοιχη δημόσια 
συνεισφορά στους Δικαιούχους, η έκθεση εγκρίνεται 
από το αρμόδιο όργανο σύμφωνα με τις οικείες κατά 
περίπτωση διατάξεις. 

Άρθρο 5 

Δημοσιονομική διόρθωση μετά από επαλήθευση 
μακροχρόνιων υποχρεώσεων 

1. Στην περίπτωση που για μια ολοκληρωμένη πράξη 
απορρέουν υποχρεώσεις για το Δικαιούχο από τις ρυθ¬ 
μίσεις του άρθρου 71 του Κανονισμού ή/και από την 
απόφαση χρηματοδότησης/ ένταξης ή/ και από την από¬ 
φαση/ βεβαίωση ολοκλήρωσης της πράξης, η ΕΥΔΕΠ 
ΑλΘ ή ο ΕΦ διενεργεί διοικητική ή επιτόπια επαλήθευση 
τήρησης των υποχρεώσεων και συντάσσει έκθεση επα¬ 
λήθευσης μακροχρόνιων υποχρεώσεων εντός τριάντα 
(30) ημερολογιακών ημερών από την ολοκλήρωση της 
επαλήθευσης. Η έκθεση εγκρίνεται από τον Προϊστά¬ 
μενο της ΕΥΔΕΠ ΑλΘ ή του ΕΦ, καταχωρίζεται στο ΟΠΣ 
εντός τριών (3) εργάσιμων ημερών από την έγκριση της 
και κοινοποιείται στο Δικαιούχο εντός δέκα (10) ημερο¬ 
λογιακών ημερών από την έγκρισή της. 

2. Στην περίπτωση που, κατά την επαλήθευση διαπι¬ 
στώνεται παρατυπία λόγω μη τήρησης των μακροχρόνι¬ 
ων υποχρεώσεων, χωρίς να υπάρχει πλέον η δυνατότητα 
τήρησης των υποχρεώσεων αυτών, αυτή αναφέρεται 
στην έκθεση επαλήθευσης μακροχρόνιων υποχρεώσεων 
με κατάλληλη τεκμηρίωση και αναφορά των διατάξεων 
που παραβιάστηκαν και προτείνεται δημοσιονομική δι¬ 
όρθωση και στις περιπτώσεις που προβλέπονται από την 
παρ. 3 του άρθρου 33 του ν. 4314/2014 και ανάκτηση. 
Στην περίπτωση αυτή, καθώς και στην περίπτωση που 
η έκθεση περιλαμβάνει συστάσεις, η κοινοποίηση της 
έκθεσης επαλήθευσης μακροχρόνιων υποχρεώσεων στο 
Δικαιούχο γίνεται εντός δέκα (10) ημερολογιακών ημε¬ 
ρών από την έγκριση της μέσω συστημένης επιστολής 
ή/ και με απόδειξη παραλαβής, προκειμένου ο Δικαιού¬ 
χος να διατυπώσει τυχόν αντιρρήσεις, σύμφωνα με τη 
διαδικασία του άρθρου 6 της παρούσας. 

3. Τα ποσά των δημοσιονομικών διορθώσεων ή/και 
ανακτήσεων θα πρέπει να είναι αναλογικά προς την πε¬ 
ρίοδο για την οποία δεν εκπληρώθηκαν οι απαιτήσεις. 

Άρθρο 6 

Διαδικασία αντιρρήσεων - 
Οριστικοποίηση πορίσματος επαλήθευσης/ 
επιθεώρησης - Έκδοση απόφασης 
δημοσιονομικής διόρθωσης ή/ και ανάκτησης 

1. Ο Δικαιούχος μπορεί, εντός δέκα πέντε (15) ημε¬ 
ρολογιακών ημερών από την παραλαβή από αυτόν της 
έκθεσης διοικητικής/ επιτόπιας επαλήθευσης, επαλήθευ¬ 
σης μακροχρόνιων υποχρεώσεων ή της έκθεσης επιθε¬ 
ώρησης, να υποβάλει στην αρμόδια αρχή εγγράφως τις 
αντιρρήσεις του. 

2. Οι αντιρρήσεις εξετάζονται από την αρμόδια αρχή 
που διενήργησε την επαλήθευση ή την επιθεώρηση, 
(διαφορετικό όργανο) εντός δεκαπέντε (15) ημερολο¬ 
γιακών ημερών από την υποβολή τους. Σε περίπτωση 
που απαιτείται περαιτέρω διερεύνηση, προκειμένου να 
ληφθεί απόφαση για το βάσιμο ή μη των αντιρρήσεων 
που υποβλήθηκαν, δύναται να διενεργείται άμεσα συ¬ 
μπληρωματική επαλήθευση/ επιθεώρηση από το ίδιο 
όργανο που διενήργησε την αρχική επαλήθευση/ επιθε¬ 
ώρηση. Στην περίπτωση αυτή, η έκθεση ολοκληρώνεται 
εντός δέκα (10) ημερολογιακών ημερών απάτην ημερο¬ 
μηνία διενέργειας της συμπληρωματικής επαλήθευσης/ 
επιθεώρησης. 

3. Σε περίπτωση υποβολής αντιρρήσεων και μετά την 
εξέταση αυτών ή σε περίπτωση παρέλευσης άπρακτης 
της προθεσμίας υποβολής των αντιρρήσεων, η έκθεση 
οριστικοποιείται και καταχωρίζεται στο ΟΠΣ. 

4. Όταν η οριστική έκθεση δεν προτείνει δημοσιο¬ 
νομική διόρθωση ή/ και ανάκτηση, εγκρίνεται από τον 
Προϊστάμενο της αρμόδια αρχής που διενήργησε την 
επαλήθευση ή την επιθεώρηση και κοινοποιείται στο 
Δικαιούχο. 

5. Όταν η οριστική έκθεση προτείνει δημοσιονομική 
διόρθωση ή/ και ανάκτηση, εγκρίνεται από το αρμόδιο 
όργανο του άρθρου 7. Στην περίπτωση αυτή, από το 
αρμόδιο όργανο του άρθρου 7 εκδίδεται και η σχετική 
απόφαση δημοσιονομικής διόρθωσης. Η απόφαση δη¬ 


μοσιονομικής διόρθωσης και η οριστική έκθεση κοινο¬ 
ποιούνται στο Δικαιούχο με συστημένη επιστολή ή/ και 
με απόδειξη παραλαβής και στην Αρχή Ελέγχου. Επίσης, 
κοινοποιούνται στην Αρχή Πιστοποίησης, εφόσον προ¬ 
κύπτει από επαλήθευση της ΕΥΔΕΠ ΑλΘ ή του ΕΦ ή στην 
ΕΥΔΕΠ ΑλΘ ή στον ΕΦ εφόσον προκύπτει από επιθεώρη¬ 
ση της Αρχής Πιστοποίησης.Τα στοιχεία διαβιβάζονται 
στις αρμόδιες εθνικές αρχές ή στα αρμόδια πειθαρχικά 
όργανα ή στις εισαγγελικές αρχές κατά περίπτωση, σύμ¬ 
φωνα με το σύστημα διαχείρισης και ελέγχου. 

6. Στην περίπτωση της διοικητικής επαλήθευσης, εφό¬ 
σον έχουν κριθεί βάσιμες οι αντιρρήσειςτου Δικαιούχου 
καταχωρίζονται οι σχετικές δαπάνες σε επόμενη δήλωση 
δαπανών. 

7. Σε περίπτωση επιτόπιας επαλήθευσης ή επαλήθευ¬ 
σης μακροχρόνιων υποχρεώσεων, η ΕΥΔΕΠ ΑλΘ ή ο ΕΦ 
καταχωρίζει στο ΟΠΣ το ποσό της δημοσιονομικής δι¬ 
όρθωσης, εντός τριών (3) εργάσιμων ημερών από την 
έγκριση της οριστικής έκθεσης και μειώνει αντίστοιχα 
τα συγχρηματοδοτούμενα ποσά που έχουν ήδη κατα- 
χωρισθεί. 

8. Σε περίπτωση επιθεώρησης από την Αρχή Πιστοποί¬ 
ησης, η ΕΥΔΕΠ ΑλΘ καταχωρίζει στο ΟΠΣ το ποσό της 
δημοσιονομικής διόρθωσης, εντόςτριών (3) εργάσιμων 
ημερών από την ημερομηνία που παραλαμβάνει την 
οριστική έκθεση επιθεώρησης, και μειώνει αντίστοιχα 
τα συγχρηματοδοτούμενα ποσά που έχουν ήδη κατα- 
χωρισθεί. 

9. Τα ποσά των δημοσιονομικών διορθώσεων που 
επιβάλλονται σε μια πράξη δεν μπορούν να επαναχρη- 
σιμοποιηθούν για την εν λόγω πράξη. 

10. Η απόφαση δημοσιονομικής διόρθωσης συνιστά 
και απόφαση ανάκτησης αχρεωστήτως ή παρανόμως 
καταβληθέντων ποσών, στις περιπτώσεις που προβλέ- 
πονται από την παρ. 3 του άρθρου 33 του ν. 4314/2014. 
Στην περίπτωση αυτή εφαρμόζονται τα άρθρα 8 και 10 
της παρούσας. 

Άρθρο 7 

Όργανα έκδοσης απόφασης δημοσιονομικής 
διόρθωσης/ ανάκτησης 

Αρμόδια όργανα για την έκδοση της απόφασης δη¬ 
μοσιονομικής διόρθωσης/ ανάκτησης αχρεωστήτως ή 
παρανόμως καταβληθέντων ποσών είναι: 

1.0 Γενικός Γραμματέας Αγροτικής Πολιτικής και Δια¬ 
χείρισης Κοινοτικών Πόρων του Υπουργείου Αγροτικής 
Ανάπτυξης και Τροφίμων που εποπτεύει την ΕΥΔΕΠ ΑλΘ, 
η οποία ασκεί το ρόλο της Διαχειριστικής Αρχής του Επι¬ 
χειρησιακού Προγράμματος Αλιείας και Θάλασσας 2014- 
2020, όταν η παρατυπία διαπιστώνεται από την Ειδική 
Υπηρεσία μετά τη διενέργεια διοικητικής επαλήθευσης 
του άρθρου 3, ή επιτόπιας επαλήθευσης του άρθρου 4, ή 
επαλήθευσης μακροχρόνιων υποχρεώσεων του άρθρου 
5 της παρούσας. 

2.0 Γενικός ή Ειδικός Γραμματέας ή ο Περιφερειάρχης 
που εποπτεύει δημόσια υπηρεσία, η οποία ασκεί ρόλο 
Ενδιάμεσου Φορέα και δεν είναι Ειδική Υπηρεσία κατά 
τα αναφερόμενα στην παράγραφο 1 του παρόντος άρ¬ 
θρου, όταν η παρατυπία διαπιστώνεται από την εν λόγω 

υπηρεσία μετά τη διενέργεια διοικητικής επαλήθευσης 
του άρθρου 3, ή επιτόπιας επαλήθευσης του άρθρου 4, ή 
επαλήθευσης μακροχρόνιων υποχρεώσεων του άρθρου 
5 της παρούσας. 

3. Το αρμόδιο όργανο Ενδιάμεσου Φορέα, στην περί¬ 
πτωση που ο Ενδιάμεσος Φορέας είναι νομικό πρόσωπο 
δημοσίου ή ιδιωτικού δικαίου, εφόσον το αρμόδιο αυτό 
όργανο ορίζεται στη σχετική απόφαση ορισμού/ ανάθε¬ 
σης των αρμοδιοτήτων διαχείρισης. Στην περίπτωση που 
στην απόφαση ορισμού/ ανάθεσης δεν ορίζεται αρμόδιο 
όργανο για την έκδοση απόφασης δημοσιονομικής δι¬ 
όρθωσης/ ανάκτησης, αρμόδιο όργανο για την έκδοση 
απόφασης δημοσιονομικής διόρθωσης/ ανάκτησης είναι 
ο Γενικός Γραμματέας Αγροτικής Πολιτικής και Διαχείρι¬ 
σης Κοινοτικών Πόρων του Υπουργείου Αγροτικής Ανά¬ 
πτυξης και Τροφίμων που εποπτεύει την ΕΥΔΕΠ ΑλΘ, η 
οποία έχει αναθέσει τις αρμοδιότητες διαχείρισης. 

4. Ο Γενικός Γραμματέας Δημοσίων Επενδύσεων - 
ΕΣΠΑ, όταν η παρατυπία διαπιστώνεται μετά τη διενέρ¬ 
γεια επιθεώρησης του άρθρου 4 από την Αρχή Πιστο¬ 
ποίησης. 

5.0 Γενικός Γραμματέας Αγροτικής Πολιτικής και Δια¬ 
χείρισης Κοινοτικών Πόρων του Υπουργείου Αγροτικής 
Ανάπτυξης και Τροφίμων που εποπτεύει την ΕΥΔΕΠ ΑλΘ, 
όταν η παρατυπία διαπιστώνεται από ελεγκτικές αρχές/ 
όργανα της Ευρωπαϊκής Ένωσης ή εθνικές ελεγκτικές αρ¬ 
χές εκτός της Αρχής Ελέγχου, με βάση τα οριστικά πορί¬ 
σματα ελέγχων της παρ. 1 του άρθρου 11 της παρούσας. 

Άρθρο 8 

Απόφαση δημοσιονομικής διόρθωσης/ 
ανάκτησης και περιεχόμενο αυτής 

1. Στην απόφαση δημοσιονομικής διόρθωσης ανα- 
φέρονται τα στοιχεία ταυτότητας της πράξης, του/ων 
Δικαιούχου/ων και της παρατυπίας, όπως: 

(α) ο κωδικός ΟΠΣ της πράξης, το ΕΠ Θάλασσας και 
Αλιείας 2014-2020 στο οποίο έχει ενταχθεί, το Ταμείο 
Θάλασσας και Αλιείας και η ΣΑΕ, μέσω της οποίας χρημα¬ 
τοδοτείται από το Πρόγραμμα Δημοσίων Επενδύσεων, 

(β) ο φορέας ή οι φορείς (φυσικά ή νομικά πρόσωπα 
ή δημόσιες υπηρεσίες) στους οποίους επιβάλλεται δη¬ 
μοσιονομική διόρθωση, και ανά φορέα: 

• το ύψος των δημόσιων δαπανών που αυτή αφορά, 

• η αναλυτική αιτιολογία της δημοσιονομικής διόρθω¬ 
σης, με ειδική αναφορά στις διατάξεις που παραβιάστη¬ 
καν καθώς και τον τρόπο παραβίασής τους. 

2. Στην περίπτωση που προβλέπεται ανάκτηση, στην 
απόφαση παρατίθενται πέραν των ανωτέρω και τα εξής: 

(α) ο φορέας ή οι φορείς (φυσικά ή νομικά πρόσωπα ή 
δημόσιες υπηρεσίες), από τους οποίους αναζητείται το 
αχρεωστήτως ή παρανόμως καταβληθέν ποσό, καθώς 
και τα τυχόν συνυπόχρεα αυτών πρόσωπα, 

(β) το αχρεωστήτως ή παρανόμως καταβληθέν ποσό, 
το οποίο περιλαμβάνει και τόκους για πράξεις ενισχύσε¬ 
ων σύμφωνα με την παρ. 3 του άρθρου 10 της παρούσας, 

(γ) η προθεσμία εντός της οποίας δύναται να επιστρα- 
φεί το ποσό πριν εφαρμοστούν οι διατάξεις του ΚΕΔΕ 
(σύμφωνα με την παρ. 2 του άρθρου 10 της παρούσας). 


3. Η απόφαση δημοσιονομικής διόρθωσης/ ανάκτη¬ 
σης αχρεωστήτως ή παρανόμως καταβληθέντος ποσού 
υπόκειται στα ένδικα μέσα που προβλέπονται από τις 
εκάστοτε ισχύουσες διατάξεις. 

Άρθρο 9 

Καθορισμός του ύψους 

της δημοσιονομικής διόρθωσης 

1. Αναλογικές δημοσιονομικές διορθώσεις 

Το ποσό της δημοσιονομικής διόρθωσης, το οποίο επι¬ 
βάλλεται από τα αρμόδια όργανα, υπολογίζεται, με βάση 
τις μεμονωμένες παράτυπες δαπάνες που ο Δικαιούχος 
δήλωσε στην αρμόδια αρχή διαχείρισης και ισούται προς 
το ποσό της προκληθείσας ζημίας ή με βάση την αρχή 
της αναλογικότητας στις περιπτώσεις μη τήρησης των 
μακροχρόνιων υποχρεώσεων από τους Δικαιούχους. 

2. Κατ'αποκοπή διορθώσεις 

Όταν δεν είναι δυνατόν να προσδιορισθεί επακριβώς το 
ποσό της προκληθείσας ζημίας και η εξ ολοκλήρου ακύ¬ 
ρωση της παράτυπης δαπάνης θα ήταν δυσανάλογη, η 
ΕΥΔΕΠ ΑλΘ ή ο ΕΦ ή η Αρχή Πιστοποίησης, επιβάλλει δη¬ 
μοσιονομικές διορθώσεις κατ’ αποκοπή, υπολογίζοντας 
τη βαρύτητα της παράβασης που οδήγησε στη διαπιστω- 
θείσα παρατυπία.Το ποσοστότης κατ’ αποκοπή δημοσιο¬ 
νομικής διόρθωσης που εφαρμόζεται στον επηρεαζόμενο 
πληθυσμό λόγω της εντοπιζόμενης μεμονωμένης ή συ- 
στημικής παρατυπίας καθορίζεται με βάση τη βαρύτητα 
της παράβασης, λαμβάνοντας υπόψη και το άρθρο 31 
του Καν. (ΕΕ) 480/2014 και την υπ’ αριθμ. (1(2013) 9527/ 
19-12-2013 απόφαση της Ευρωπαϊκής Επιτροπής για τη 
θέσπιση και έγκριση κατευθυντήριων γραμμών για τον 
καθορισμό δημοσιονομικών διορθώσεων. 

3. Κατά παρεκβολή διορθώσεις 

Στις περιπτώσεις που μετά από ελέγχους, εντοπίζονται 
παρατυπίες, οι οποίες δύνανται να ποσοτικοποιηθούν 
και επαναλαμβάνονται σε σημαντικό πλήθος ομοιογε¬ 
νών πράξεων ή σε πράξεις που παρουσιάζουν ανάλογα 
χαρακτηριστικά, η επέκταση όμωςτων ελέγχων στο σύ¬ 
νολο των πράξεων που επηρεάζονται από αυτές προκα- 
λούν δυσανάλογο κόστος αναφορικά με την προσδοκό- 
μενη ελαχιστοποίηση των κινδύνων, η δημοσιονομική 
διόρθωση είναι δυνατή σε βάση παρεκβολής. Στις πε¬ 
ριπτώσεις αυτές, το αποτέλεσμα που προσδιορίζεται 
από την εξέταση του αντιπροσωπευτικού δείγματος 
προεκτείνεται σε όλες τις πράξεις που επηρεάζονται. 

4. Στις περιπτώσεις πράξεων ενισχύσεων, οι δημοσι¬ 
ονομικές διορθώσεις και οι ανακτήσεις εφαρμόζονται 
στη δημόσια συνεισφορά που αντιστοιχεί στις δαπάνες 
που περιλαμβάνονται στη δήλωση δαπανών και η οποία 
έχει καταβληθεί στους Δικαιούχους από το φορέα που 
χορηγεί την ενίσχυση. 

5. Εφόσον οι εντοπισθείσες παρατυπίες επηρεάζουν 
και μελλοντικές πληρωμές οι οποίες δεν έχουν δηλωθεί 
ή/και πραγματοποιηθεί και εμπίπτουν στην παράγραφο 
1 διακόπτεται η περαιτέρω συγχρηματοδότηση του επη¬ 
ρεαζόμενου μέρους, με σχετική αναφορά στην απόφαση 
του άρθρου 8. 

6. Στην περίπτωση που οι παρατυπίες εμπίπτουν στην 
παράγραφο 2 δύναται να συνεχιστεί η συγχρηματοδό- 

τηση, αλλά η κατ' αποκοπή διόρθωση εφαρμόζεται σε 
όλες τις πληρωμές κατά την καταχώριση τους στο ΟΠΣ. 

Άρθρο 10 

Ανάκτηση αχρεωστήτως 
ή παρανόμως καταβληθέντων ποσών 

1. Η απόφαση δημοσιονομικής διόρθωσης/ ανάκτη¬ 
σης αχρεωστήτως ή παρανόμως καταβληθέντος ποσού 
αποτελεί νόμιμο τίτλο βεβαίωσης του χρέους. 

2. Μετά από την έγγραφη κοινοποίηση στο Δικαιούχο 
μέσω συστημένης επιστολής ή με απόδειξη παραλαβής 
της απόφασης δημοσιονομικής διόρθωσης/ ανάκτησης 
αχρεωστήτως ή παρανόμως καταβληθέντος ποσού, ο υπό¬ 
χρεος οφείλει να καταβάλει, εντός δέκα πέντε (15) ημερο¬ 
λογιακών ημερών, το ποσό το οποίο έχει καταλογισθεί, σε 
οποιαδήποτε Δημόσια Οικονομική Υπηρεσία (Δ.Ο.Υ.), προ¬ 
σκομίζοντας την απόφαση δημοσιονομικής διόρθωσης/ 
ανάκτησης αχρεωστήτως ή παρανόμως καταβληθέντος 
ποσού καθώς και το σημείωμα κατάθεσης που τη συνοδεύ¬ 
ει. Η Δ.Ο.Υ. στην οποία καταβάλλονται γνωστοποιεί εντός 
δεκαπέντε (15) ημερολογιακών ημερών την είσπραξη του 
οφειλόμενου ποσού στην υπηρεσία που εξέδωσετην από¬ 
φαση, καθώς και στην Αρχή Πιστοποίησης.Την υπηρεσία 
ενημερώνει εντός δεκαπέντε (15) ημερολογιακών ημερών 
και ο υπόχρεος με την προσκόμιση σε αυτήν των στοιχείων 
τεκμηρίωσης του καταβληθέντος ποσού. 

3. Στις περιπτώσεις πράξεων ενισχύσεων, το προς ανά¬ 
κτηση αχρεωστήτως ή παρανόμως καταβληθέν ποσό, 
επιστρέφεται εντόκως από την ημερομηνία καταβολής 
του μέχρι την ημερομηνία επιστροφής του ποσού στη 
ΔΟΥ. Το επιτόκιο που εφαρμόζεται είναι το επιτόκιο 
αναφοράς που ορίζεται, για κάθε ημερολογιακό έτος, 
από την Ευρωπαϊκή Επιτροπή για την Ελλάδα και δη¬ 
μοσιεύεται στην Επίσημη Εφημερίδα της Ευρωπαϊκής 
Ένωσης, σύμφωνα με τα οριζόμενα στο Κεφάλαιο V του 
κανονισμού (ΕΚ) 794/2004 της Επιτροπής, όπως ισχύει. 

4. Σε περίπτωση μη επιστροφής του χρηματικού πο¬ 
σού εντός της προθεσμίας της παραγράφου 2, η διαδι¬ 
κασία βεβαίωσης του χρέους ολοκληρώνεται με τη σύ¬ 
νταξη του χρηματικού καταλόγου, λαμβάνοντας υπόψη 
την παρ. 3, από την υπηρεσία που εξέδωσε την απόφαση 
ανάκτησης αχρεωστήτως ή παρανόμως καταβληθέντος 
ποσού και με την αποστολή του στην αρμόδια για τη 
φορολογία εισοδήματος Δημόσια Οικονομική Υπηρεσία 
(Δ.Ο.Υ.) του υπόχρεου. 

5. Το προς ανάκτηση αχρεωστήτως ή παρανόμως κα¬ 
ταβληθέν ποσό που βεβαιώνεται στη Δ.Ο.Υ. σύμφωνα 
με την παρ. 4, επιβαρύνεται με τόκους υπερημερίας και 
τυχόν λοιπές προσαυξήσεις σύμφωνα με τις ισχύουσες 
κάθε φορά διατάξεις του Κώδικα Είσπραξης Δημοσίων 
Εσόδων (Κ.Ε.Δ.Ε.). 

6. Η αρμόδια Δ.Ο.Υ., μετά την είσπραξη των ποσών που 
ανακτώνται, ενημερώνει εγγράφως σχετικά την υπηρε¬ 
σία που συνέταξε το χρηματικό κατάλογο, καθώς και την 
Αρχή Πιστοποίησης. 

7. Τα αχρεωστήτως ή παρανόμως καταβληθέντα ποσά, 
βεβαιώνονται και εισπράττονται ως έσοδα του κρατικού 
προϋπολογισμού και εισάγονται στην κατηγορία των ει¬ 
δικών εσόδων με Κ.Α.Ε. 3941 «Έσοδα από καταλογισμούς 


σε φορείς που υλοποιούν προγράμματα του Ευρωπαϊκού 
Κοινωνικού Ταμείου», 3943 «Έσοδα από καταλογισμούς 
σε φορείς που υλοποιούν προγράμματα του Ευρωπαϊ- 
κούΤαμείου Περιφερειακής Ανάπτυξης καιτουΤαμείου 
Συνοχής» κατά περίπτωση ανάλογα με την προέλευση 
της κοινοτικής συμμετοχής που αναζητείται. 

Άρθρο 11 

Διαδικασία Δημοσιονομικών Διορθώσεων 
μετά από ελέγχους ελεγκτικών αρχών/ οργάνων 
της Ευρωπαϊκής Ένωσης ή της Αρχής Ελέγχου 
ή άλλων εθνικών ελεγκτικών αρχών 

1. Στις περιπτώσεις που διαπιστώνεται παρατυπία με 
βάση τα οριστικά πορίσματα από ελέγχους ελεγκτικών 
αρχών/ οργάνων της Ευρωπαϊκής Ένωσης, ή εθνικών 
ελεγκτικών αρχών εκτός της Αρχής Ελέγχου, η αρμόδια 
Διαχειριστική Αρχή Επιχειρησιακού Προγράμματος κα¬ 
ταχωρίζει τη δημοσιονομική διόρθωση στο ΟΠΣ εντός 
τριών (3) εργάσιμων ημερών από την ημερομηνία που η 
ΕΥΔΕΠ ΑλΘ παραλαμβάνει το οριστικό πόρισμα ελέγχου, 
μειώνοντας αντίστοιχα τα συγχρηματοδοτούμενα ποσά 
που είχαν καταχωρισθεί. 

2. Για τις περιπτώσεις που προβλέπονται από την 
παρ. 3 του άρθρου 33 του ν. 4314/2014, η ΕΥΔΕΠ ΑλΘ 
εισηγείται την έκδοση απόφασης ανάκτησης αχρεωστή¬ 
τως ή παρανόμως καταβληθέντων ποσών στο αρμόδιο 
όργανο του άρθρου 7. Στην περίπτωση αυτή εφαρμόζο¬ 
νται τα άρθρα 8 και 10 της παρούσας. Η απόφαση ανά¬ 
κτησης κοινοποιείται σε κάθε περίπτωση στο Δικαιούχο 
μέσω συστημένης επιστολής ή/ και με απόδειξη παραλα¬ 
βής. Επίσης, κοινοποιείται στον Ενδιάμεσο Φορέα, στην 
Αρχή Πιστοποίησης και στην Αρχή Ελέγχου. 

3. Σε περίπτωση που διαπιστώνεται παρατυπία σε 
οριστική έκθεση ελέγχου της Αρχής Ελέγχου, εκδίδεται 
με εισήγηση της, απόφαση δημοσιονομικής διόρθωσης 
σύμφωνα με τα προβλεπόμενα σε σχετική υπουργική 
απόφαση του άρθρου 12 (παρ. 15) του ν. 4314/2014 και 
η ΕΥΔΕΠ ΑλΘ καταχωρίζει τη δημοσιονομική διόρθωση 
στο ΟΠΣ εντός τριών (3) εργάσιμων ημερών από την 
ημερομηνία που παραλαμβάνει την οριστική έκθεση 
ελέγχου της Αρχής Ελέγχου, μειώνοντας αντίστοιχα τα 
συγχρηματοδοτούμενα ποσά που είχαν καταχωρισθεί. 

4. Ειδικότερα, οι κατ' αποκοπή διορθώσεις που αφο¬ 
ρούν περισσότερες από μία πράξεις εφαρμόζονται με 
ευθύνη της Αρχής Πιστοποίησης, η οποία και ενημερώνει 
τις αρχές που ασκούν καθήκοντα διαχείρισης. 

Άρθρο 12 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιανουάριου 2017 
Οι Υπουργοί 

Αναπληρωτής Υπουργός Αγροτικής Ανάπτυξης 

Οικονομικών και Τροφίμων 

ΓΕΩΡΓΙΟΣ ΧΟΥΛΙΑΡΑΚΗΣ ΕΥΑΓΓΕΛΟΣ ΑΠΟΣΤΟΛΟΥ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 



























